Ren besked. Biler. køb, salg og reparationer. Nr. 3 august PDF\nRen besked. Biler. køb, salg og reparationer. Nr. 3 august 2003\nDownload "Ren besked. Biler. køb, salg og reparationer. Nr. 3 august 2003"\n1 Ren besked Nr. 3 august 2003 Biler køb, salg og reparationer\n2 Forord Omkring danske familier købte i år 2002 en bil. Det er for de fleste en stor investering, kun overgået af huskøb. Størstedelen af bilhandlerne var med brugte biler, og her skal man se sig godt for, for at undgå ærgrelser og store udgifter. Gå ind i indholdsfortegnelsen og find lige netop dét afsnit, du har brug for at læse. Eller giv dig tid til at læse bogen fra ende til anden. Og find bagerst i bogen en masse nyttige links, hvor du kan få hjælp eller mere viden, når du har brug for det. Med denne håndbog er du rustet til tænderne, når du skal undersøge finansieringsmuligheder, købsbetingelser og alt det andet, før du sætter din underskrift på slutsedlen. Du skal også vide, hvordan du skal forholde dig, hvis bilen, du har købt, har fejl eller mangler. Det er ikke kun fabriksnye biler, der er dækket af købelovens to års reklamationsret. Det er brugte biler også. Du skal kende forskellen på garanti og reklamationsret. Og du skal vide hvilke rettigheder du har, hvis du skal klage. Du skal også kende dine rettigheder og dine forpligtelser når du indleverer din bil til reparation. Både hvis bilen er dækket af reklamationsretten, og hvis den ikke er % af alle bilhandler er mellem private og foregår for eksempel via internettet. Hvis du køber bilen af en privatperson, skal du være ekstra opmærksom, for hér er du ikke beskyttet af de samme regler, som gælder for køb hos en bilforhandler. Og hvis du selv sælger din bil enten til en privatperson eller via en forhandler eller andre mellemled skal du også være opmærksom på, hvad du er forpligtet til, og hvad du har ret til. Victor Kjær Kst. Direktør i Forbrugerstyrelsen Stig Yding Sørensen Informationschef i Forbrugerinformationen 1\n3 Indhold Finansiering Forord 1 Finansiering 3 Bilens pris 4 Prøv at sikre dig, at bilen er i orden 6 Når du køber bil hos en bilforhandler 11 Fejl på bilen 15 Dine rettigheder ved fejl på bilen 20 Dine rettigheder ved afbetalingskøb 29 Garantier 32 Serviceeftersyn og bilreparationer 35 Når du køber bil af en privat 41 Når du selv sælger sin bil 42 Klagemuligheder 45 De fleste bilkøb bliver finansieret med et billån fra et pengeinstitut eller igennem et finansieringsselskab. I sjældne tilfælde er der tale om et afbetalingskøb hos forhandleren. Men uanset finansieringsmåde er der nogle ting, som skal gennemtænkes først. Det kan være fristende at tage rundt hos bilforhandlerne og få nogle prøveture, men så bliver man også nemt fristet over evne. Overvej først og fremmest hvor meget bilen må koste. Beslut også hvordan du vil finansiere dit bilkøb, inden du nærmer dig bilforhandleren. Når du vurderer, hvad du har råd til at købe bil for, så husk at et bilkøb også medfører en masse andre udgifter benzin, vedligeholdelse, forsikring og ejerafgift. Hvis du køber en ny bil, fordeler udgifterne sig i store træk på følgende måde: Værditab (det som bilen taber i værdi) plus rentebyrden ca. 40 procent Ejerafgift (tidligere vægtafgift) og forsikring ca. 20 procent Driftsudgifter (benzin, dæk, vask, vedligeholdelse mv.) ca. 40 procent. Sammenlign forskellige lån Det kan være vanskeligt at sammenligne forskellige lån, fordi stiftelsesomkostninger, gebyrer, renter, afdragstid osv. kan variere. Du skal derfor bede om at få oplyst de årlige omkostninger i procent (ÅOP), som er den eneste mulighed for at sammenligne udgifterne ved forskellige lån. Jo højere ÅOP er, desto dyrere er lånet. På kan du sammenligne pengeinstitutternes forskellige rentesatser og ÅOP på billån. Har du fast ejendom med friværdi, kan et kortfristet lån via et realkreditinstitut måske også være en mulighed. Endelig er der bilforhandlernes tilbud om finansiering, som næsten altid har forbindelse til et finansieringsselskab. Bed om et skriftligt tilbud og en kopi af aftalen, før du binder dig.tag aftalen med hjem og studér den nøje også det med småt før du skriver under. Er der noget, du ikke forstår, så spørg og vær sikker på, at du har forstået, hvad låneaftalen indebærer. Henvisningsliste 46 Relevante hjemmesider 47 Tekst: Informationsmedarbejder Margit Andersen Forbrugerinformationen Cand. jur Tina Morell Nielsen Forbrugerstyrelsen Cand. jur Helle Brasch FDM Medmindre andet er nævnt, gælder reglerne både nye og brugte biler samt motorcykler og campingvogne. Som tommelfingerregel kan du regne med, at det koster ca. 3 kr. pr. km, hvis du køber en bil til omkring kr. og kører km om året. Det er en årlig udgift på kr., hvor over halvdelen er udgifter, der skal betales, uanset hvor meget bilen bruges. (Beregning fra FDM 2003). 2 3\n4 Bilens pris Bilens pris Når nye bilmodeller endnu ikke er kommet til landet, sker det ofte, at forhandlerne sælger dem uden at kunne give den nøjagtige pris ved indgåelse af aftalen, hvilket efterfølgende kan give stridigheder mellem parterne. Er der fejl i annoncer eller på prisskilte, vil forbrugerne også være i tvivl om deres rettigheder. Købesummen I Danmark har vi fri prisdannelse. Det betyder, at en handlende i princippet selv kan bestemme, hvad bilen skal koste. Det er alene op til køberen at undersøge markedet og finde det billigste sted at handle. På kan man tjekke priserne på forskellige modeller og årgange. På nye biler er priserne ret faste, fordi forhandlerne er forpligtiget til at have en mindste fortjeneste ifølge reglerne om registreringsafgiften (beskatningen) af nye biler. Selvom bilprisen er nogenlunde fast, kan der ofte forhandles om prisen på en eventuel byttebil, og om hvor meget udstyr den nye bil skal have. På brugte biler kan der godt være store prisforskelle, og en bil er jo nem at transportere, så umiddelbart behøver sælgeren ikke at ligge lige i nærheden. Men er der fejl på bilen, kan det blive både besværligt og tidskrævende at få den transporteret frem og tilbage til sælgeren, hvis man for eksempel bor på Sjælland og har købt bil i Jylland. Prismærkning af biler m.v. 1 Biler, motorcykler og campingvogne, der står udstillet hos forhandleren, skal have et skilt med oplysninger om nettokontantprisen samt køretøjets mærke og model. Nettokontantprisen er prisen inklusive alle afgifter, men eksklusive leveringsomkostninger. Eventuelle leveringsomkostninger inkl. moms skal oplyses særskilt.ved salg af brugte køretøjer skal første registreringsår også stå på skiltet. Forkert pris på prisskilte Forretningen skal som udgangspunkt sælge bilen til den pris, der står på prisskiltet i bilruden også selvom der er tale om en fejl. Dette gælder dog ikke, hvis du indså eller burde indse, at der er tale om en fejl. Det kan for eksempel være tilfældet, hvis prisen på bilen er så lav, at du ikke kan være i tvivl om, at der er tale om en forkert pris. Forkert pris i annoncer og kataloger Oplysninger i annoncer, kataloger, på internettet og lignende steder er ikke bindende. Det betyder, at de kan rettes, inden aftalen indgås. Hvis en bil, for eksempel på grund af en trykfejl, er blevet annonceret til en for lav pris, har du ikke krav på at få bilen til den annoncerede pris, hvis sælgeren retter fejlen, før handlen indgås. Hvis bilen er blevet solgt til dig til den forkerte pris, kan forhandleren ikke bagefter kræve, at du skal betale mere, medmindre du indså, at der var tale om en fejl. Andre forkerte oplysninger Udover prisen kan der også være andre forkerte oplysninger i reklamematerialet. Hvis det for eksempel i annoncen oplyses, at bilen har en 1,8 l motor, og sælgeren ikke retter oplysningen, inden aftalen indgås, vil det være en fejl ved bilen, hvis den kun har en 1,6 l motor. Se side 15 om Fejl ved bilen. Forbehold for prisstigninger Køber og sælger kan aftale en fast pris på en ny bil. Men når du skriver under på en slutseddel om køb af en fabriksny bil, som der er ventetid på, vil sælger oftest kun give en omtrentlig pris på bilen. For stort set alle nye biler sælges på en salgsslutseddel fra Danmarks Automobilhandler Forening (DAF), som indeholder et standardvilkår, hvor forhandleren forbeholder sig ret til at regulere købesummen, hvis fabrikkens pris ændrer sig. Ved salg af ny bil med lang leveringstid, sker det, at der kommer prisstigninger fra fabrikken i perioden fra slutsedlen underskrives til bilen leveres. Der kan også ske ændringer i de afgifter, der skal betales ved køb af ny bil. Disse prisstigninger kan forhandleren vælte over på kunden, der ifølge standardvilkårene kun kan sige nej til at aftage bilen til den højere pris, hvis bilen er blevet mere end ti procent dyrere end oplyst på slutsedlen. Forbrugerombudsmanden og FDM har forhandlet med repræsentanter fra bilbranchen om netop dette standardvilkår, som næppe er gyldig i forbrugeraftaler. Branchen vil i første omgang selv forsøge at få løst problemet. I praksis opleves det sjældent, at en forhandler påtvinger en forbruger en bil, der er steget i pris, hvis forbrugeren ikke kan eller vil betale. Omvendt kan køberen ikke insistere på at få bilen til den oprindelige pris i slutsedlen, hvis der er sket en prisstigning, medmindre køber og sælger har aftalt en fast pris. 1 Bekendtgørelse om skiltning og annoncering med priser for motorkøretøjer m.v. MT af 4. juli\n5 Prøv at sikre dig, at bilen er i orden Tjekliste ved køb af brugt bil Når du køber en brugt bil, har du juridisk set ikke pligt til selv at undersøge den. Men det kan alligevel være en god ide at sikre sig, at bilen er i den stand, som du kan acceptere set i forhold til pris, alder og kilometertal. Hvis du for eksempel lægger vægt på, at den brugte bil har nye dæk, at tandremmen er udskiftet for nylig, eller at der ikke er for meget rust, så er det en god ide at undersøge, om det forholder sig sådan før købet. For så undgår du alt det besvær, der er forbundet med at klage. Og hvem ved, måske har sælger hverken vilje eller evne til at betale, hvis det kommer dertil. Følger du FDM s tjekliste, får du mulighed for at finde eventuelle synlige fejl ved bilen. Men du er ikke sikret mod, at bilen lider af skjulte fejl og mangler. Efter du selv har undersøgt bilen, bør du få en skriftlig aftale med sælgeren om, hvilke fejl der skal udbedres, inden du får bilen leveret. De fejl, som du selv finder og accepterer, at bilen har, kan du ikke senere klage over. Det samme gælder fejl eller andre forhold, som sælger har gjort dig opmærksom på, eller fejl som du af en eller anden grund ikke kunne undgå at kende til. Der kan dog være fejl, du som almindelig forbruger ikke er i stand til at vurdere betydningen af, for eksempel hvis bilen har en lyd fra motoren, som du ikke er klar over er tegn på en defekt. I et sådant tilfælde har du stadig ret til at klage. Du kan mod betaling få bilen undersøgt på et FDM testcenter eller hos en mekaniker, du har tillid til, og i slutsedlen betinge dig, at de fundne fejl skal repareres af sælger, før bilen leveres eller betales. Bilsyn Person- og varebiler skal til periodisk syn første gang, når de er fire år gamle og derefter hvert andet år. For motorcykler og campingvogne er der endnu ikke indført periodisk syn, men de skal synes ved ejerskifte, når de er over fem år gamle. Ved et bilsyn kontrollerer Statens Bilinspektion, om køretøjet opfylder lovens minimumskrav til sikkerhed og miljø. Kravene vedrører bl.a. bremser, styretøj, hjulophæng, affjedring, lygter, rust og udstødning. Men synet er ikke en total gennemgang af bilen, og det må derfor ikke forveksles med en tilbundsgående test af en brugt bil. Efter et syn får du en synsrapport, hvor eventuelle fejl, som skal rettes, er anført. På synsrapporten kan Bilinspektionen desuden give servicebemærkninger om forhold, som bør rettes, men som på synstidspunktet ikke er så alvorlige, at bilen ikke kan gå igennem synet. De gode råd fra Bilinspektionen kan for eksempel være bremseskiver står foran udskiftning, bagdæk er nær slidgrænsen, koblingen bør justeres og barnestolen bør placeres hensigtsmæssigt. Skal du købe en nysynet bil hos en forhandler, skal du derfor bede om at se synsrapporten. På kan du finde tidligere synsrapporter på biler, der er synet efter 1. oktober Du skal blot kende bilens registreringsnummer. Besigtigelse Er bilen pænt vedligeholdt? Lak, - buler, ridser, farveforskel Er forruden fri for ridser, stenslag og revner? Store revner og ridser i synsfeltet er ulovlige, så ruden skal udskiftes Er forlygter, blinklys og baglygter intakte? Rustne paraboler skal udskiftes Virker lys og signalanlæg? Lygter for og bag, blinklys og horn Kan døre, motorhjelm og bagklap lukkes og låses uden besvær? Hvis ikke, kan bilen evt. være tidligere skadet Er dækkene slidt ensartet? Profildybden skal være på mindst 1,6 mm for at være lovlig. Dækkene bør dog skiftes, når dybden er nede på 3 mm. Husk at kontrollere reservehjul Er udstødningen utæt? Er der oliespild fra motor eller gearkasse? Kontroller oliestand samt køler- og bremsevæskestand ved kold motor. Er der for lidt, kan der være risiko for en alvorlig og dyr mangel Er batteriet rent og uden hvide belægninger på polerne? Er bilen tæt? Vær opmærksom på fugtighed i bund og bagagerum - løft eventuelt måtterne! Tjek også dette efter prøvekørslen Rust? Er der synlige rusttæringer i karrosseriet især i dørbunde, skærmkanter og dørpaneler Sikkerhedsudstyr Virker sikkerhedsselerne, og er de uden synlige beskadigelser? Sidder nakkestøtterne fast, og er de ubeskadigede? Prøvekørsel Er sæderne i orden, og kan de indstilles til din kørestilling? Starter motoren tilfredsstillende? Virker håndbremsen? Virker bilens instrumenter og kontrollamper? Virker diverse ekstraudstyr? El-ruder, centrallås, aircondition, soltag m.v. Er bilen fri for mislyde under tomgangskørsel? Er der usædvanlige bankelyde, metallisk klapren og raslen? Kører bilen ligeud på plan og lige vej? Virker koblingen under kørsel uden at ruske eller glide og uden mislyde? Kan der skiftes gear uden problemer og mislyde? Virker bremserne senest, når bremsepedalen er trådt halvt ned? Er bilen stabil under opbremsning? Er bilen fri for rystelser ved hurtig og langsom kørsel? Virker varme og blæser? 6 7\n6 Prøv at sikre dig, at bilen er i orden Test af nye biler Forbrugerinformationen bringer løbende test af nye biler, som er foretaget i et fælleseuropæisk samarbejde af ICRT (International Consumer Research and Testing). Her kan du sammenligne pris og kvalitet på biler i forskellige størrelser. Du finder testresultaterne på /test/biler. Registreringsattest Bed forhandleren om at få bilens originale registreringsattest at se. Den kan give nogle nyttige oplysninger om bilen.tjek især følgende rubrikker på attesten: 1 Registreret 1. gang Årstallet for første registrering er bilens årgang. Du skal dog være på vagt, hvis datoen lyder på den år xx. Det kan betyde, at datoen er fastsat ud fra et skøn. Det kan for eksempel skyldes, at bilen ikke var ny, da den blev registreret første gang i Danmark, og at man ikke har kunnet finde tilstrækkelige oplysninger om bilen. Registreringsdato 2 En bil skal omregistreres, når den skifter ejer. Registreringsdatoen viser seneste omregistrering. Hvis datoen i denne rubrik ikke er den samme som i registreret 1. gang, har bilen sandsynligvis haft mere end en ejer, eller eventuelt fået monteret anhængertræk m.m. Godkendelsesdato 3 I rubrikken godkendelsesdato vil der normalt være anført t.att., der betyder toldattest. Hvis der står en dato i denne rubrik, viser det, at bilen er blevet godkendt efter at have været til syn hos Statens Bilinspektion. Hvis godkendelsesdatoen viser, at bilen har været til syn inden for de første fire år, bør du spørge forhandleren hvorfor. Årsagen kan være, at den for eksempel har kørt som taxa eller udlejningsbil, eller at den er genopbygget efter en større skade. Er der gået mere end to år siden sidste syn, skal bilen synes, før den kan skifte ejer, medmindre der foreligger en synsrapport fra Statens Bilinspektion med en senere godkendelsesdato.vær opmærksom på, at et syn ved ejerskifte kun kan erstatte det periodiske syn, hvis der anmeldes en ny månedsdato for dette syn. Tolddokument 4 I denne rubrik står der som regel certifikat, hvilket betyder, at registreringsafgiften er betalt fuldt ud ved bilens første registrering. Hvis der derimod står afgiftsattest samt en tolddato, som er senere end første registreringsdato, er bilen sandsynligvis enten indført brugt fra udlandet eller har kørt som taxa eller anden erhvervskørsel. Spørg forhandleren om det. Grøn ejerafgift eller vægtafgift Er bilen registreret første gang efter den 1. juli 1997, skal der betales grøn ejerafgift. Ejerafgiften beregnes ud fra, hvor mange kilometer bilen kører på literen. På kan du se, hvor meget din bil kører på literen. Er bilen registreret før den 1. juli 1997, skal der betales vægtafgift.vægtafgiften beregnes ud fra bilens størrelse\n7 Prøv at sikre dig, at bilen er i orden Når du køber bil hos en bilforhandler Både grøn ejerafgift og vægtafgift er statsafgifter, som opkræves halvårligt. Energimærkning Alle nye personbiler skal være forsynet med et energimærke efter samme model, som kendes fra bl.a. hårde hvidevarer. Energimærket fortæller, hvilken energiklasse fra A til G den enkelte bil er placeret i. De biler, der kører længst på literen og dermed er bedst både for miljøet og økonomien tilhører A-klassen (de grønne biler). Næstbedst er B-klassen og så fremdeles. Inddelingen i energiklasser giver forbrugerne mulighed for at se, hvor langt en bil kører på literen og sammenligne bilernes energiøkonomi. På energimærket er der også oplysninger om ejerafgifter, kørselsøkonomi og hvor mange stjerner den pågældende bilmodel har fået i EuroNCAP s sikkerhedstest. Du kan læse mere om energimærkningen på hvor du også kan finde oplysninger for alle biler fra 1997 og frem til nu. Forsikringer Når du køber bil, skal du have en ansvarsforsikring på bilen. Den er lovpligtig og skal tegnes, når forhandleren eller du selv indregistrerer bilen. Ansvarsforsikringen dækker eventuelle skader, som bilen forvolder på personer, herunder bilens passagerer eller ting, typisk ved et færdselsuheld. Den dækker dog ikke skader på bilens fører, eller på førerens eller ejerens ejendele og heller ikke skader på selve bilen. Derudover kan du tegne en kaskoforsikring, som dækker skader på bilen med visse undtagelser og tyveri. Hvis du låner penge til bilkøbet mod sikkerhed i bilen, vil panthaveren (pengeinstitut eller finansieringsselskab) normalt kræve, at der tegnes kaskoforsikring på bilen. Køber du en ældre bil, som banken eller andre ikke har pant i, kan du overveje at spare den ofte meget høje forsikringspræmie til en kaskoforsikring. Kaskoforsikringen kan nemt koste det samme som bilen og har desuden ofte en stor selvrisiko (den del du selv skal betale ved en skade). Ulempen ved ikke at have kaskoforsikring er, at du selv skal rejse dit erstatningskrav over for modparten, hvis du bliver indblandet i et trafikuheld uden egen skyld. Du får heller ikke erstatning, hvis du ikke kan finde frem til skadevolderen. Du kan sammenligne vilkår og præmiestørrelse på bilforsikringer i forskellige forsikringsselskaber på Desuden kan du på finde svar på andre forsikringsspørgsmål. Når køber er en privatperson (forbruger), og sælger er en erhvervsdrivende, der handler som led i sit erhverv, er der tale om et forbrugerkøb. Ved forbrugerkøb gælder nogle særlige forbrugerbeskyttende paragraffer i købeloven. Flere af disse er ufravigelige. Det betyder, at der ikke kan aftales dårligere vilkår for forbrugeren. Siderne handler om dine rettigheder ved forbrugerkøb. Køber er forbruger Køberen vil være forbruger i købelovens forstand, hvis den bil, han køber, hovedsageligt er beregnet til privat brug. Der er også tale om forbrugerkøb, hvis bilen udelukkende skal bruges til kørsel frem og tilbage fra arbejde, fordi det ikke anses for at være erhvervsmæssig brug. Det er også forbrugerkøb, hvis en privatperson gennem en autoforhandler køber en brugt bil, som en anden privatperson har sat til salg, for eksempel kommissionssalg og salg gennem bilmægler, se side 44. Sælger er erhvervsdrivende Sælgeren er erhvervsdrivende, uanset om han driver et stort firma, eller der kun er tale om en mindre bibeskæftigelse. Sælger handler som led i sit erhverv, både når han sælger de biler, han normalt handler med, og når han sælger firmabilen og biler, han har taget i kommission. Hvis en bilhandler sælger sin private bil fra sin forretningsadresse måske på firmaets slutseddel handler han også som led i sit erhverv. Han kan godt sælge sin private bil som privatperson. Men han skal da kunne bevise, at køberen har fået oplyst, at handlen er et privatsalg\n8 Når du køber bil hos en bilforhandler Når du køber bil hos en bilforhandler Pas på sælgers forbehold Det forekommer, at sælgere af brugte biler i slutsedlen tager et generelt forbehold for bilens tilstand ved at skrive: købt som beset, afhentningstilbud, uden ansvar, defekt, køber er bekendt med alle mangler eller lignende. Den slags forbehold er ikke gyldige og har ingen betydning for dine rettigheder efter købeloven, hvis det viser sig, at køretøjet lider af en mangel. Du kan altså klage, hvis bilen har en mangel. Se side Købsaftalen er bindende Du er bundet i det øjeblik, du har indgået en aftale med sælgeren om køb af bilen. Det er ligegyldigt, om aftalen indgås skriftligt eller mundtligt, men naturligvis er det sværere at bevise, hvad der er aftalt, hvis der er tale om en mundtlig købsaftale. En købsaftale er bindende og kan normalt ikke fortrydes. Så hvis du for eksempel er i tvivl om, hvorvidt banken vil yde dig et lån på acceptable vilkår, eller hvorvidt din kæreste også synes, at det er en god ide at købe ny bil, så lad enten være med at skrive slutsedlen under eller notér på slutsedlen, at aftalen er betinget af, at lån på acceptable vilkår kan opnås, eller at din kæreste er indforstået med købet. Husk altid at få det skrevet ned på købsaftalen, så det er nemt at bevise, at aftalen er gjort betinget. Købsaftalen er også bindende for sælgeren. Han kan for eksempel ikke senere fortryde den pris, som han har tilbudt for din gamle bil i bytte. Erstatning ved annullering Du er som sagt bundet af aftalen, og det har ingen betydning, om bilen er leveret, eller om købesummen er betalt eller ej. Hvis du alligevel fortryder købet, kan du i nogle tilfælde komme ud af aftalen mod at betale erstatning. Hvis bilen er leveret, har sælgeren ret til at fastholde købet og forlange, at du betaler hele købesummen. Sælgeren kan gå videre med sagen gennem fogedretten, hvis du ikke betaler. Hvis sælgeren går med til at købe bilen tilbage, må du forvente at få en lavere pris for den, end du selv har betalt. Hvis bilen ikke er leveret, og du definitivt meddeler, at du ikke vil have bilen, må sælgeren prøve at sælge den til anden side. Han kan så kræve, at du dækker det tab, han har haft, fordi handlen ikke blev gennemført. Det vil typisk være hans avance, hvis der er tale om en ny bil. Det kan også være, at han har måttet sælge den brugte bil til en lavere pris. Sælgeren skal dog kunne bevise, at han har solgt bilen bedst muligt, og han skal i øvrigt begrænse sit tab mest muligt. Du kan kræve, at sælger dokumenterer sit tab. Du skal ikke betale erstatning for udgifter, han ikke har haft, eller som han ikke burde have haft. Det kan for eksempel være moms og nummerpladeafgift. Det er ulovligt på forhånd at fastlægge et gebyr for annullering. Alligevel står det stadig på en del slutsedler, at køberen skal betale en vis procentdel, typisk 10 procent af købesummen til sælgeren, hvis han annullerer handelen. men kan forlange, at forhandleren forsøger at sælge bilen bedst muligt. Du skal højst dække hans eventuelle tab, men der er naturligvis en risiko for, at det kan blive mere end en fastlagt standarderstatning. Levering og forsinkelse Det sker af og til, at en bil ikke bliver leveret til det aftalte tidspunkt. I købeloven er der regler om forsinket levering, som gælder medmindre andet er aftalt i en slutseddel. Hvis sælger ikke har lovet et bestemt leveringstidspunkt, men kun givet et omtrentligt leveringstidspunkt, kan du ikke bare hæve købet, når du ikke vil vente mere. Hvis leveringen trækker væsentligt ud i forhold til det omtrentlige leveringstidspunkt, kan du sende et påkrav til sælger, hvor du forlanger, at bilen leveres inden en rimelig frist (se side 14). Kan sælger ikke overholde den frist, du sætter i påkravet, kan du kræve, at handelen går tilbage. Påkrav Et påkrav er et brev, du sender til sælger, hvori du stiller krav om et eller andet. Et påkrav bør altid sendes fra posthuset enten som et anbefalet brev eller som et brev med kvittering. Gem en kopi af brevet,så du kan bevise,hvad du har stillet krav om, hvornår og hvilken frist, der er givet. Et påkrav skal først sendes, når allerede aftalte frister er overskredet. Du behøver ikke at acceptere et sådant vilkår, Hvis aftalen er indgået på en standardslutsed\n9 Når du køber bil hos en bilforhandler Fejl på bilen del fra Dansk Automobilhandler Forening (DAF) står der i slutsedlen, at sælger skal levere bilen 30 dage efter slutsedlen er underskrevet, hvis ikke der er aftalt et bestemt leveringstidspunkt. Leveringen kan ifølge slutsedlens vilkår udskydes yderligere i 30 dage, hvis forsinkelsen skyldes årsager, som sælger ikke har indflydelse på. Først herefter kan du sende sælgeren et påkrav om levering inden en rimelig frist. Rimelig frist Det afhænger af omstændighederne, hvad en "rimelig frist" er, men du skal nok ikke give mindre end 14 dage. Påkravet skal først afsendes, når den aftalte leveringsdato er overskredet. Hvis sælger ikke leverer bilen inden udløbet af påkravsfristen, kan du kræve købet ophævet og dine penge igen, hvis du har betalt forud. Har I aftalt et bestemt leveringstidspunkt, men sælger meddeler, at leveringen bliver forsinket, må du som hovedregel finde dig i det. I hvert fald når det drejer sig om mindre forsinkelser. Hvis ikke andet er aftalt, må du sende sælgeren et påkrav, hvor du forlanger bilen leveret inden en rimelig frist. Nye biler handles stort set altid på standardslutsedler fra DAF, hvor der som nævnt er et vilkår om, at leveringsfristen kan forlænges i 30 dage efter den aftalte leveringsdato, hvis den nye bil er forsinket på grund af årsager, som sælger ikke har indflydelse på. Først herefter kan du sende et påkrav. For brugte biler, der sælges af autoriserede forhandlere, gælder som regel det samme vilkår om 30 dages forsinkelse i forhold til den aftalte leveringsdato ved årsager, som sælgeren ikke har indflydelse på. Hvis det er meget vigtigt for dig, at bilen leveres inden en bestemt dato for eksempel fordi du skal bruge den til din ferietur må du stille krav om det allerede ved bestillingen. Husk at fortælle sælger, hvorfor det er nødvendigt for dig at få bilen på netop denne dato og få det indføjet i slutsedlen. Hvis bilen ikke bliver leveret senest på det aftalte tidspunkt, kan du med det samme ophæve aftalen om køb af bilen. Prisen på byttebilen Hvis den nye bil ikke leveres til aftalt tid, forsøger nogle forhandlere at nedsætte den pris, de ifølge slutsedlen vil give for købers gamle bil (byttebilen). Det må sælger kun gøre, hvis der er taget forbehold i slutsedlen for, at prisen på byttebilen skal genforhandles i tilfælde af forsinket levering af den nye bil. Hvis din gamle bil indgår i handlen, kan det aftales, at du højst må køre et bestemt antal kilometer vederlagsfrit, mens du venter på at få leveret den nye bil, hvorefter der fratrækkes et bestemt beløb pr. kilometer, som din byttebil kører derudover. Er der intet aftalt, skal sælger overtage bilen til den oprindeligt aftalte pris uden fradrag. Opstår der problemer med den bil, du har købt, har du efter købeloven nogle rettigheder, som gælder i forhold til sælgeren. I forhold til producenten eller importøren har du normalt kun rettigheder, hvis den pågældende har givet en garanti (se side 32). To års reklamationsret Når du køber en bil af en erhvervsdrivende, har du altid to års reklamationsret. Det vil sige, at du kan klage over fejl og mangler ved køretøjet i de to første år efter købet. Reglen er ufravigelig i forbrugerkøb, hvilket betyder, at køber og sælger ikke kan aftale en kortere eller slet ingen reklamationsfrist. De to års reklamationsret gælder for alle købsaftaler, som er indgået efter 1. januar 2002, og reglerne gælder for både nye og brugte biler. Købelovens reklamationsregler gælder altid, uanset om der er givet en garanti. Reklamationsretten løber fra bilens levering det vil sige, fra du henter den, eller fra den bliver afleveret til dig på din bopæl. Du kan dog ikke kræve, at alle fejl, der opstår inden for de første to år, skal repareres gratis af sælgeren. For eksempel vil det næppe være en fejl, hvis nye dæk er slidt ned efter km s kørsel. Elektriske pærer har også en begrænset levetid, så hvis ikke de holder i to år, behøver det ikke at være en fejl ved dem. De nævnte dele kan dog være mangelfulde, hvis de som følge af fabrikationsfejl eller lignende ikke kan holde til normal brug i den forventede levetid\n10 Fejl på bilen Fejl på bilen Klag hurtigt Når du opdager en mangel ved bilen, du har købt, bør du hurtigst muligt henvende dig til sælgeren og klage over fejlen. Det fremgår af købeloven, at en køber, der ikke reklamerer inden rimelig tid, efter han har opdaget en mangel, kan miste retten til at reklamere. Du kan altså miste din klageret, selvom reklamationsfristen på to år endnu ikke er udløbet. Det er ikke til at sige, om rimelig tid er to, tre eller fem måneder. Men hvis du reklamerer inden to måneder efter, du har opdaget manglen, har du altid reklameret inden rimelig tid. Det er under alle omstændigheder vigtigt, at du klager hurtigt efter, at fejlen er opdaget. Venter du for længe med at klage, kan du få sværere ved at bevise, at fejlen var til stede på leveringstidspunktet. Transportudgifter Når sælgeren modtager en klage, skal han selvfølgelig have mulighed for at se og undersøge bilen, før han tager stilling til klagen. Du skal som køber være behjælpelig med at aflevere bilen eller på anden måde stille den til sælgers disposition.viser det sig, at bilen er mangelfuld, skal sælger betale dine eventuelle udgifter til transport af bilen til og fra sælgeren. Hvad er fejl og mangler? Har bilen en fejl, eller svarer den ikke til det lovede, siger man, at den lider af en mangel. Men det er ikke alle fejl, der er mangler i købelovens forstand almindelig slitage betragtes normalt ikke som en mangel, der giver dig rettigheder efter købeloven. Fejl og mangler er heller ikke helt det samme. Ordet mangel er et juridisk udtryk, det dækker mere end det, man normalt forstår ved fejl. En mangel er for eksempel en materiale- eller produktionsfejl. Forkerte oplysninger om bilen er også en mangel. Desuden kan det være en mangel, hvis sælger har forsømt at give nogle vigtige oplysninger om bilen. Det kan for eksempel være, hvis bilen i en kortere periode har været brugt som demonstrationsbil og efterfølgende sælges som fabriksny. Fejl i forhold til leveringstidspunktet Det er afgørende, at manglen (fejlen) har været til stede på leveringstidspunktet. Hvis bilens motor bryder sammen 14 måneder efter købet på grund af en støbefejl i motorblokken, er der tale om en produktionsfejl, som har været til stede på leveringstidspunktet. Forkerte oplysninger før leveringen for eksempel om motorens størrelse er også en mangel. Men hvis bilforhandleren har rettet en forkert oplysning inden aftalens indgåelse, er den forkerte oplysning ikke en mangel. Er du blevet gjort opmærksom på en bestemt fejl, for eksempel at bagagerummet ikke kan åbnes inde fra instrumentbrættet, men kun med dørnøglen, kan du heller ikke senere kræve, at det bliver repareret af sælger. Men det er sælger, der skal bevise, at du var bekendt med den konkrete fejl, og at eventuelle forkerte oplysninger er rettet inden aftalens indgåelse. Hvis bilen bryder sammen, fordi du har forsømt at vedligeholde den korrekt for eksempel undladt at frostsikre den om vinteren eller glemt at fylde olie på er der ikke tale om fejl, som var til stede på leveringstidspunktet. Det kan imidlertid være en mangel, hvis sælger efter leveringen er skyld i, at bilen ikke fungerer, eller der opstår følgeskader, fordi sælger ikke har levet op til sine forpligtelser efter købsaftalen. Et eksempel er, at sælgeren laver en skade på bilen i forbindelse med reparation, eller hvis han ikke rustbeskytter bilen, som aftalt. Køberen har bevisbyrden Når du som køber opdager, at der er en fejl ved bilen, skal du kunne bevise: at fejlen har været til stede på leveringstidspunktet eller skyldes forhold, der var til stede på leveringstidspunktet eller fejlen er forårsaget af sælgeren, for 16 17\n11 Fejl på bilen Eksempler på mangler, der giver dig reklamationsret eksempel i forbindelse med afhjælpning (reparation) af mangler Det er som udgangspunkt køberen, der skal bevise, at bilen er mangelfuld.vær dog opmærksom på formodningsreglen (se nedenfor). Hovedregel 0-6 mdr: fejlen formodes at have været til stede ved leveringen 6-24 mdr: forbrugeren skal bevise, at den fejl eller mangel, der klages over, var til stede ved leveringen. Bilen svarer ikke til den betegnelse, den er solgt under. Sælgeren har givet urigtige eller vildledende oplysninger, som har betydning for køberens valg af bilen. Bilen sælges som en bestemt model for eksempel GTI, men det viser sig, at bilen har en anden modelbetegnelse. På et salgsskilt eller i en annonce står, at bilen har en 1,6 l motor, men det viser sig, at motoren kun er en 1,4 l. Formodningsreglen Hvis en fejl viser sig inden for de første seks måneder efter leveringen, formodes fejlen at have været til stede på leveringstidspunktet. Det betyder, at køberen som regel slipper for at skulle bevise det. Formodningsreglen gælder også for brugte biler. Men hvis sælger kan sandsynliggøre, at den pågældende fejl ikke har været til stede på leveringstidspunktet, bortfalder formodningsreglen. Det kan for eksempel være, hvis sælger kan se, at rustskaden på en ny bil skyldes, at den har været kørt imod en forhindring, så lakken er skrabet af. Det kan også være, hvis sælger sandsynliggør, at en fejl i bremserne på en brugt bil skyldes slitage, fordi bilen har kørt temmelig langt, inden fejlen opstår. I de tilfælde skal køberen bevise, at manglen - på trods af sælgerens indvendinger skyldes forhold, der var til stede på leveringstidspunktet. Formodningsreglen bruges ikke i en række tilfælde, hvor den er uden betydning. For eksempel hvis den bil, du har fået leveret, er en anden model eller en ældre årgang end oplyst på slutsedlen. Reklamation efter to års fristen Sælgeren er ikke forpligtet til at tage sig af nye fejl, der først viser sig efter udløbet af de to års reklamationsfrist. Men hvis du allerede har reklameret over en fejl inden for to års fristen, kan du reklamere igen, hvis samme fejl senere skulle vise sig også selvom to års fristen nu er udløbet. Den situation kan opstå, hvis sælger har repareret bilen, men reparationen ikke har været god nok, for eksempel fordi den anvendte reservedel også var defekt, så fejlen viser sig igen nogen tid senere. I princippet kan man reklamere indtil fem år efter, man første gang klagede over fejlen. Man skal dog kunne bevise, at det er samme fejl, der er opstået igen. Hvis fejlen skyldes, at bilen eller en del af den bryder sammen tre år senere på grund af almindelig slitage, kan man ikke reklamere. Ombytning ny to års frist Hvis sælger har ombyttet bilen, løber der fra ombytningsdagen en ny to års reklamationsfrist for nye fejl, som måtte vise sig inden for to år efter ombytningen. Du kan selvfølgelig også klage, hvis den nye bil har samme fejl som den første. Tidligere salgsled (for eksempel importør eller producent) har i annoncer, i en salgsbrochure, i brugsanvisningen eller i andre offentlige meddelelser, givet urigtige eller vildledende oplysninger om bilen. Sælgeren undlader at give køberen oplysninger om bilen, som har betydning for køberens valg, selvom sælgeren kendte dem eller burde kende dem. Køberen har ikke fået de nødvendige oplysninger om køretøjets vedligeholdelse og anvendelse. Bilen svarer ikke til det, der er aftalt om den. Bilen svarer ikke til den demonstrationsmodel, farveprøve eller lignende, som køberen har fået forevist forud for købet. Bilen er af en anden eller ringere beskaffenhed,end den skulle være ifølge aftalen og de foreliggende omstændigheder. Producenten har i en annonce eller i en brochure lovet, at bilen har aircondition, et bestemt antal ventiler eller hestekræfter, læderindtræk eller lignende, og det viser sig ikke at være tilfældet. Sælgeren undlader at oplyse, at bilen tidligere har været udsat for en større trafikskade, eller at den tidligere har kørt som taxa, selvom han ved det eller burde vide det. Køber har ikke fået de nødvendige oplysninger om motorcyklens vedligeholdelse, eller han har ikke fået oplysningerne på et sprog, han kan forstå. Bilen skulle leveres nysynet, men det viser sig, at den er synet flere måneder før leveringen. Bilen bliver leveret med en anden farve end den prøve, der blev forevist forud for aftalens indgåelse. Det kan være en ny bil, som har en fabrikationseller materialefejl. Eller en brugt bil, som er mere slidt eller dårligere, end man har grund til at regne med set i forhold til prisen, de kørte km, bilens alder og de oplysninger, man har fået om den. Typiske eksempler er: en indregistreret bil har på leveringstidspunktet sikkerhedsmæssige fejl, topstykket er revnet, motoren er totalt opslidt, eller der er rust i de bærende dele\n12 Dine rettigheder ved fejl på bilen Dine rettigheder ved fejl på bilen Hvis man opdager en mangel og klager over den inden to år efter leveringen, har man ifølge købeloven nogle rettigheder: Du kan kræve: at købet hæves (pengene tilbage) et passende afslag i prisen ombytning afhjælpning (reparation) Disse rettigheder kaldes mangelsbeføjelser. Det er som udgangspunkt køberen, der vælger mellem mangels-beføjelserne. Sælgeren har dog i en række tilfælde mulighed for at afvise køberens valg mod at tilbyde andre muligheder. Disse regler er meget komplicerede, og da der endnu ikke er afgjort nogle bilsager efter den nye købelov ved domstolene eller i Forbrugerklagenævnet, er dette afsnit en mere teoretisk gennemgang af forbrugerens rettigheder. Købet hæves At købet hæves betyder, at hver part tilbageleverer den modtagne ydelse. Køber tilbageleverer den mangelfulde bil, og sælger betaler købssummen tilbage. Det gælder, uanset om prisen i mellemtiden er faldet eller steget. Hvis købet er finansieret af sælger eller ved et lån formidlet af sælger (se side 29) skal du have alt, hvad du har betalt tilbage. Du kan kun kræve ophævelse, hvis manglen ikke er uvæsentlig. Det er en betingelse for ophævelse, at bilen tilbageleveres i væsentlig samme stand, som den var i ved leveringen. Du kan dog godt hæve købet, selvom du har brugt bilen, inden manglen viste sig. Bliver handlen hævet, må du almindeligvis finde dig i, at der foretages fradrag for den brug, du har gjort af bilen almindeligvis 50 øre pr. kørt km så du ikke opnår en berigelse på sælgers bekostning. Der kan også foretages fradrag for buler og andre små-skader, som du har påført køretøjet. Viser det sig derimod, at en gammel brugt bil var værdiløs allerede på købstidspunktet, foretages der ikke fradrag for brug. Sælger kan afvise at hæve købet Sælger kan altid afvise købers krav om ophævelse af købet, hvis han i stedet tilbyder afhjælpning eller ombytning. Køber vælger mellem afhjælpning og ombytning. Men køberen har dog ikke frit valg, hvis sælger kan godtgøre, at den valgte beføjelse er umulig eller vil påføre ham uforholdsmæssige omkostninger. Se boksen side Afslag i prisen Et passende afslag i prisen kommer typisk på tale, når det drejer sig om mindre væsentlige mangler. Men også ved væsentlige mangler kan du kræve et afslag. Det kan være vanskeligt at fastsætte afslagets størrelse, men som tommelfingerregel kan man regne med, at afslaget skal svare til, hvad det vil koste at få fejlen repareret. Der kan dog også gives et passende afslag i de tilfælde, hvor manglen ikke forringer bilens værdi. For eksempel hvor der er leveret en blå bil i stedet for en rød. Hvis køber er tilfreds med et afslag i prisen, må afslaget i et sådant tilfælde fastsættes skønsmæssigt under hensyntagen til manglens betydning. Sælger kan afvise afslag i prisen Hvis køber kræver afslag i prisen, kan sælger altid afvise kravet. Se under Sælger kan afvise at hæve købet side 20. Sælger skal i stedet tilbyde at ombytte eller afhjælpe. Ombytning Ombytning skal altid ske med en bil magen til den, du oprindeligt købte, medmindre du og sælger aftaler noget andet. Hvis der oprindeligt er leveret en fabriksny bil, kan sælger ikke ombytte med en brugt bil for eksempel en demonstrationsmodel. Du kan omvendt heller ikke forlange ombytning til en anden og nyere model. At den ombyttede vare skal svare nøjagtigt til den købte betyder derfor, at der ikke kan ske ombytning af en brugt bil. Sælger kan afvise ombytning Sælger kan afvise købers krav om ombytning, hvis det er umuligt at levere en anden tilsvarende bil, hvilket er tilfældet for brugte biler, eller hvis det er uforholdsmæssigt for sælger at ombytte. Se side boksen Uforholdsmæssige omkostninger for sælger. Køber må acceptere et tilbud om afhjælpning, hvis det er umuligt eller uforholdsmæssigt at ombytte. Selvom manglen ikke er væsentlig, kan du dog have ret til at hæve købet, hvis sælger ikke afhjælper eller ombytter inden rimelig tid. Se side\n13 Dine rettigheder ved fejl på bilen Dine rettigheder ved fejl på bilen Afhjælpning Afhjælpning er et juridisk udtryk, der betyder, at fejlen repareres eller fjernes uden udgift for forbrugeren. Du skal altså ikke betale for reparationen, og du skal heller ikke betale udgifter til eventuel transport af bilen. Se side 17 om transportudgifter. Sælger kan afvise afhjælpning (reparation) Sælger kan afvise afhjælpning, hvis det er umuligt for ham, for eksempel hvis en reservedel ikke kan skaffes, eller hvis det er uforholdsmæssigt (se boksen denne side Uforholdsmæssige omkostninger for sælger). Sælger skal i stedet tilbyde ombytning, medmindre det også er uforholdsmæssigt i forhold til et afslag i prisen eller ophævelse af købet. Uforholdsmæssige omkostninger for sælger Når det skal afgøres, om sælger kan afvise købers krav om ombytning eller afhjælpning, fordi kravet er uforholdsmæssigt (urimeligt dyrt) for sælger, skal der tages stilling til sælgers udgifter 2 ved både ombytning og afhjælpning og forskellen på disse: Hvis ombytning ikke er dyrere for sælger end afhjælpning, kan sælger ikke afvise købers krav om ombytning. Hvis ombytning er dyrere for sælgeren end afhjælpning, hvilket det typisk vil være, når der er tale om biler, så skal det vurderes om forskellen er uforholdsmæssig. Kun hvis forskellen er uforholdsmæssig for sælger, kan han afvise køberens krav om ombytning. Følgende fire forhold indgår i vurderingen af, om det er uforholdsmæssigt for sælger at ombytte/afhjælpe: Bilens pris uden manglen: En høj pris for varen taler for at tillade afhjælpning (reparation). En bil er utvivlsomt en dyr vare. Om manglen opstår efter kort eller lang tids brug: Hvis manglen opstår på et tidspunkt, hvor bilen er faldet meget i værdi, som følge af lang tids brug, kan det betyde, at et krav om ombytning er urimeligt. Manglens betydning: Hvis det er en mangel, der ikke har væsentlig betydning for bilens funktion for eksempel en defekt bilradio taler det for afhjælpning. Hvis manglen er væsentlig, fordi den gør bilen ubrugelig for eksempel en fejl, der gør, at bilen ikke kan køre eller kun starter hver anden dag taler det for ombytning. Om afhjælpning/ombytning kan foretages uden væsentlig ulempe for forbrugeren: En bil bruges som regel hver dag, og det er derfor en ulempe at undvære den det taler for ombytning. Hvis fejlen har været der i lang tid, uden at det har været muligt for sælgeren at afhjælpe den, kan det være til stor ulempe for køberen at afvente endnu et afhjælpningsforsøg. Men hvis sælgeren tilbyder en lånebil i reparationstiden, er ulempen for forbrugeren minimeret. Disse komplicerede regler betyder i praksis: Køb af en brugt bil Købers krav er ombytning: En brugt bil kan ikke ombyttes,da det er umuligt,se side 21. Det betyder, at sælger som udgangspunkt vil have lov til at afhjælpe manglerne ved en brugt bil. Købers krav er afhjælpning: En sælger vil som regel skulle acceptere et krav om afhjælpning, medmindre det ikke kan betale sig at reparere bilen, fordi udgifterne til reparation er meget høje set i forhold til bilens værdi. I den situation vil sælgeren kunne afvise forbrugerens krav og i stedet tilbyde et afslag i prisen eller ophævelse af handlen. Køb af en ny bil Købers krav er ombytning: Nye biler er så dyre, at det formentlig altid vil være uforholdsmæssigt at kræve ombytning. Det er dog muligt,at ombytning ikke vil blive anset for uforholdsmæssigt, hvis sælger uden et stort tab vil kunne reparere bilen og sælge den på ny. Dette vil navnlig gælde i tilfælde, hvor sælger tidligere har repareret andre mangler ved bilen. Købers krav er afhjælpning: En sælger vil som regel skulle acceptere forbrugerens krav om afhjælpning, medmindre udgifterne til afhjælpning er uforholdsmæssigt store, og der er tale om en mindre fejl, som forbrugeren kan leve med. I så fald vil afhjælpning være uforholdsmæssigt i forhold til et tilbud om et afslag i købesummen. 2 Udgifterne ved ombytning er sælgers indkøbspris. Hvis han kan sælge den tilbageleverede bil igen efter fornøden istandsættelse, vil udgifterne skulle reduceres med hans eventuelle fortjeneste ved dette salg. Udgifterne til afhjælpning er sælgers udgifter til reservedele, arbejdsløn osv\n14 Dine rettigheder ved fejl på bilen Afhjælpning eller ombytning skal ske inden rimelig tid Ofte sker det, at en bilreparation trækker ud, og køberen bliver utålmodig. En vigtig bestemmelse i købeloven slår fast, at afhjælpning/ombytning skal ske inden rimelig tid, uanset om det er dig, der kræver det eller sælger, der tilbyder at afhjælpe/ombytte. Der kan ikke gives noget klart svar på, hvor lang tid en sælger må bruge på at afhjælpe en mangel ved reparation eller ombytning. Fristens længde afhænger blandt andet af fejlens art, og om sælgeren stiller en lånebil til rådighed under reparationen. Afhjælpningsforsøg og -tid Som udgangspunkt siger man, at sælger har et til to afhjælpningsforsøg. Hvis et afhjælpningsforsøg tager lang tid, kan det i sig selv betyde, at sælger kun har ét forsøg, uanset hvor kompliceret reparationen er. Simple fejl, der er nemme at lokalisere og reparere, skal afhjælpes hurtigt normalt er der kun ét forsøg. Komplicerede fejl, der er vanskelige at finde og udbedre for eksempel periodiske fejl og fejl i teknisk komplicerede produkter har sælger længere tid til at afhjælpe. Her kan sælger i særligt vanskelige tilfælde have ret til mere end to forsøg. En bil er et dyrt og teknisk kompliceret produkt. Derfor vil sælger som regel have noget længere tid til at afhjælpe, end hvis der er tale om et billigere forbrugsgode. Det gælder navnlig ved periodiske fejl i for eksempel computerstyringen. Det kan ikke udelukkes, at sælger skal have tre eller måske fire forsøg ved særligt vanskelige fejl. Sælger kan skaffe sig mere tid til at afhjælpe ved at stille en anden bil gratis til købers rådighed i reparationstiden. Mange forskellige fejl Hvis man har været så uheldig at få et såkaldt mandagseksemplar af en bil, dvs. en bil der hele tiden fejler alt muligt forskelligt, kan sælgeren dog ikke forvente at få et til to reparationsforsøg på alle de forskellige fejl. Opstår der flere nye fejl, kan det medføre, at købers krav om ombytning anses for rimeligt Det vil også kunne berettige køberen til at hæve købet, hvis det efter en samlet vurdering antages, at der ikke er sket en tilfredsstillende afhjælpning (reparation) inden rimelig tid. Ombytning samme regler Ombytning skal ligesom afhjælpning - ske inden rimelig tid. Hvis sælger for eksempel skal skaffe en ny bil hjem fra producenten, skal køberen ikke finde sig i at vente i flere måneder, medmindre sælgeren stiller en anden bil til købers rådighed i ventetiden. Når du accepterer afhjælpning Hvis en bil er indleveret til sælger med henblik på afhjælpning (reparation), kan køber ikke bare fortryde og i stedet kræve, at handlen går tilbage. Dette gælder også i de tilfælde, hvor sælger har forsøgt at reparere samme fejl mere end to gange. Man kan her sige, at køber, ved at aflevere bilen til reparation påny, har accepteret, at sælger endnu en gang får lov til at reparere fejlen. Hvis det sidste afhjælpningsforsøg ikke sker inden rimelig tid, er du dog berettiget til at 24 25\n15 Dine rettigheder ved fejl på bilen Dine rettigheder ved fejl på bilen hæve købet. Send et brev til sælger eller henvend dig til ham og forlang bilen udleveret i repareret stand inden for en nærmere fastsat frist. Du skal gøre sælger opmærksom på, at du vil hæve handlen, hvis bilen ikke udleveres i repareret stand inden for den frist, du har sat. Opstår samme fejl igen efter udløbet af to års fristen se side 18. Sælger afhjælper ikke inden rimelig tid Hvis sælger ikke afhjælper inden rimelig tid, eller hvis han afviser dit krav om gratis afhjælpning, kan du kræve pengene tilbage (hæve købet), ombytning, afslag i prisen, eller du kan lade fejlen afhjælpe for sælgers regning hos en anden. Du kan hæve handlen, selvom manglen ikke er væsentlig. Afhjælpning (reparation) på sælgers regning Hvis du konstaterer, at bilen er mangelfuld, kan du ikke bare lade manglen afhjælpe på et andet værksted på sælgers regning. Kun hvis sælger ikke afhjælper eller ombytter inden rimelig tid, kan du lade manglen afhjælpe på sælgers regning. Bliver manglen afhjulpet af en anden, kan du risikere, at sælger nægter at refundere dig din udgift hertil. Det kan også være svært at bevise fejlen efter reparationen, hvis der er tale om en elektrisk fejl eller en justeringsfejl. Er der derimod tale om udskiftning af reservedele, står man lidt bedre, hvis de fejlbehæftede dele kan fremlægges som dokumentation for fejlen. Mulighed for erstatning Køber kan kræve erstatning, hvis han har lidt et uundgåeligt økonomisk tab på grund af mangler ved køretøjet. At tabet skal være økonomisk betyder, at du ikke kan få erstatning for de ærgrelser og det besvær, sagen har påført dig. At tabet skal være uundgåeligt betyder, at du skal have gjort, hvad du kunne for at undgå eller begrænse tabet. Du skal kunne dokumentere, at du har lidt et tab på grund af manglen, for eksempel ved at fremlægge kvitteringer for de udgifter, du har haft. I forbrugerkøb er det sjældent, at en køber, der har fået afhjulpet en mangel vederlagsfrit eller har fået et afslag, får erstatning derudover. Ved køb af en ny bil kan du kræve erstatning, uanset om sælgeren kendte fejlen eller ej.ved køb af en brugt bil, kan du kun kræve erstatning, hvis sælger har givet vildledende oplysninger, er skyld i skader på bilen eller har undladt at oplyse om en bestemt fejl, som han kendte eller burde kende. Sælger kræver betaling Det sker af og til, at en forbruger, der har indleveret en bil som en reklamationssag, bliver mødt med et krav om betaling for reparationen, når han kommer for at hente bilen igen. Har forbrugeren inden reklamationsfristens udløb reklameret over en fejl, må han kunne gå ud fra, at fejlen udbedres uden omkostninger for ham, medmindre han bliver oplyst om andet. Konstaterer sælger efter at have undersøgt bilen på sit værksted, at der ikke er tale om en mangel men derimod en fejl opstået som følge af forkert brug eller slitage må sælger ikke bare reparere fejlen på købers regning. I så fald skal han kontakte køber og spørge, om køber vil betale for reparationen. Betal under protest Hvis sælger reparerer bilen på din regning uden at I har en aftale om det og så efterfølgende nægter at udlevere den, før du betaler, må du evt. betale under protest for at få bilen udleveret. At betale under protest vil sige, at du meddeler sælgeren skriftligt at du ikke har accepteret at skulle betale for reparationen, men at du vil kræve pengene igen ved at anlægge en sag i Forbrugerklagenævnet eller i retten. Du kan for eksempel skrive det på fakturaen (både sælgerens/reparatørens og dit eget eksemplar), eller du kan skrive det i et brev, som du sender med kvittering fra posthuset, senest samtidig med betalingen. Bed også om at få udleveret de udskiftede reservedele, arbejdskort eller andet, der kan bruges som dokumentation i en eventuel retssag\n16 Dine rettigheder ved fejl på bilen Dine rettigheder ved afbetalingskøb Bilen forsvinder eller beskadiges Det kan ske, at en bil forsvinder eller beskadiges, mens den befinder sig hos den erhvervsdrivende. Hvis bilen beskadiges eller ødelægges af sælgeren i forbindelse med reparationen, vil det blive anset for at være en mangel ved bilen. Hvis bilen bliver stjålet, fordi sælgeren ikke har låst den, vil han skulle erstatte bilens værdi. Beskadiges bilen ved en hændelig begivenhed, bærer køberen normalt risikoen for dette. En hændelig begivenhed kan være tyveri af en aflåst bil, brand eller anden skade, hvor der i øvrigt ikke er noget at bebrejde sælgeren. Køberen må i de tilfælde henvende sig til sit eget forsikringsselskab. Det er sælger, der skal bevise, at der er tale om en hændelig begivenhed. Hvis forbrugeren havde ret til at hæve handlen, er det derimod sælger, der bærer risikoen, hvis bilen ødelægges ved en hændelig begivenhed. Hvis det for eksempel var bevist, at en bil led af væsentlige mangler, der ikke var afhjulpet inden rimelig tid, eller hvis parterne havde aftalt, at handlen skulle gå tilbage, vil forbrugeren bevare sin ret til at hæve købet, selvom bilen brænder eller bliver stjålet. Lånebilen beskadiges Sælger kan skaffe sig mere tid til at afhjælpe, hvis han stiller en bil til rådighed for køberen. Det sker ind imellem, at en lånebil beskadiges, mens den er i forbrugerens varetægt. Efter Forbrugerklagenævnets praksis er forbrugeren kun erstatningsansvarlig over for sælgeren, hvis det kan bebrejdes forbrugeren, at bilen er beskadiget eller forsvundet for eksempel hvis forbrugeren i beruset tilstand har været involveret i et uheld, eller hvis den er blevet stjålet, fordi den ikke har været låst. Et finansieringstilbud er en ydelse, som sælges for at tjene penge, så tjek at tilbuddet passer til dit behov, og at du kan betale afdragene. Undersøg hvad der sker, hvis du ikke kan overholde betingelserne for tilbagebetaling af lånet. Kreditkøb Kreditkøb er, hvis du aftaler med forhandleren, at en mindre del af købesummen betales kontant, evt. ved at du giver din gamle bil i bytte, og resten betales i månedlige rater. Det er også kreditkøb, hvis sælger anbefaler dig at optage et billån gennem et bestemt finansieringsselskab, og han herefter hjælper dig med at optage lånet ved for eksempel at faxe låneansøgningen til selskabet, som efterfølgende udbetaler pengene direkte til sælgeren. En sådan aftale om lån, formidlet af sælger gennem 3. mand, kaldes et lånekøb. I et lånekøb kan du gøre samme pengekrav gældende over for finansieren (långiveren), som du kan gøre gældende over for bilforhandleren, men du kan aldrig kræve mere af finansieren, end du har betalt til ham. Når du køber på kredit, har forhandleren/ långiveren pligt til at give dig nogle bestemte oplysninger om lånet (se punkterne 1-7 under Kreditoplysninger). Desuden er der nogle særlige regler i Kreditaftaleloven, som beskytter dig i tilfælde af, at der er mangler ved bilen, eller hvis du pludselig ikke er i stand til at betale afdragene osv. Kreditkøb med ejendomsforbehold Der er tale om et køb med ejendomsforbehold, når det er aftalt, at sælgeren kan tage bilen tilbage, hvis køberen ikke overholder den aftalte afdragsordning. Et ejendomsforbehold er kun gyldigt, når følgende betingelser er opfyldt: Ejendomsforbeholdet skal aftales senest, når bilen leveres Det samlede beløb (lånebeløbet + udbetalingen + kreditomkostningerne) skal overstige kr. Udbetalingen skal være mindst 20 % af kontantprisen Kreditten skal være et fast lånebeløb Lån uden om sælger Hvis du i stedet for at købe bilen på kredit låner pengene i dit pengeinstitut eller andetsteds, så du kan betale den kontant, er det ikke et kreditkøb. Der er tale om en kreditaftale mellem dig og din bank. Og der gælder de samme regler for bankens oplysningspligt, men da lånet er indgået uden sælgerens medvirken, kan du ikke holde afdragene tilbage, hvis bilen er mangelfuld. Kreditoplysninger Ifølge Kreditaftaleloven har långiveren pligt til at give dig nogle bestemte oplysninger ved et kreditkøb eller en kreditaftale. Oplysningspligten gælder, når der er tale om et fast lånebeløb det vil sige en aftale om at låne et bestemt beløb i modsætning til en kassekredit eller en kontoaftale. Kreditgiver skal give følgende oplysninger: 1. Lånebeløbet: Det lånte beløb efter fradrag af stiftelsesomkostninger, kurstab og lignende.typisk det beløb, der bliver udbetalt til forbrugeren 2. Størrelsen af en eventuel udbetaling 3. Kreditomkostningerne angivet som et beløb. (Alle omkostninger ved kreditten, herunder stiftelsesomkostninger, renter, stempelafgift mv.) 28 29\n17 Dine rettigheder ved afbetalingskøb Dine rettigheder ved afbetalingskøb 4. De årlige omkostninger i procent (ÅOP): Den samlede pris for kreditten udtrykt i procent pr.år af lånebeløbet og beregnet i overensstemmelse med (Kreditaftaleloven) 5. Det samlede beløb, der skal betales (Summen af lånebeløbet, udbetalingen og kreditomkostningerne) 6. De enkelte ydelser, disses antal og forfaldstid 7. Aftalens varighed og betingelserne for kreditgiverens opsigelse af aftalen Hvis långiveren forsømmer sin oplysningspligt Forsømmer långiveren at give dig oplysninger om kreditomkostningerne, som nævnt under pkt. 3, inden du indgår en bindende aftale, bliver der sat loft over kreditomkostningerne. Så skal du kun tilbagebetale selve lånebeløbet plus en årlig rente, der svarer til enten Nationalbankens diskonto plus 5 procent (for kreditaftaler indgået før 1. juli 2003) eller Nationalbankens udlånsrente plus 5 procent (for kreditaftaler indgået efter 1. juli 2003). Se rentesatserne på Det er for eksempel tilfældet, hvis forhandleren først fortæller dig, hvad de samlede kreditomkostninger er, en eller flere dage efter at du har underskrevet en aftale om køb på kredit. Indfrielse af gælden før tiden Du kan til enhver tid indfri restgælden på en kreditaftale. Gør du det, må kreditor hvis kreditomkostningerne beregnes som en procentdel af den til enhver tid værende restgæld eller som et gebyr pr. ydelse ikke kræve kreditomkostninger for det beløb, der indfries før tiden. Kreditor kan heller ikke kræve, at du betaler et gebyr eller lignende, som du ellers ikke skulle have betalt for at få afsluttet låneaftalen. Kreditor kan derimod kræve, at du betaler stiftelsesomkostningerne, hvis de er særskilt opgjort i aftalen. Afdrag holdes tilbage ved kreditkøb Er der fejl på bilen, kan du holde dine afdrag tilbage, indtil fejlene er repareret, forudsat at bilen er finansieret via forhandleren. Du kan dog ikke holde et større beløb tilbage, end det vil koste at få fejlen repareret. Er der så alvorlige mangler ved bilen, at du er berettiget til at hæve købet, kan du holde alle dine betalinger tilbage. Hvis købet hæves på grund af mangler, kan du kræve, at forhandleren/finansieren tilbagebetaler det fulde beløb, som du allerede har indbetalt. Har du derimod optaget lånet uden om sælgeren, for eksempel i din bank, kan du ikke tilbageholde betalingen, hvis bilen er mangelfuld eller hvis købet hæves. Manglende betaling af afdrag Kommer du i den situation, at du ikke kan afdrage dit billån, bør du kontakte långiveren og forsøge at få en aftale i stand om en evt. midlertidig udskydelse af betalingen eller en anden ordning. Hvis du ikke betaler til tiden, vil der fortsat løbe renter på din gæld. Det er ikke den almindelige lave morarente, som renteloven foreskriver, men den rente som er aftalt for lånet. Undlader du uden grund at betale et afdrag på et kreditkøb eller en kreditaftale,må kreditor sende dig rykkere, hvor han må tage et gebyr på 100 kr. inklusive moms pr. rykker. Det er højst tilladt at sende tre rykkerskrivelser vedrørende det samme betalingskrav. Rykkerskrivelserne skal sendes med mindst 10 dages mellemrum. Dernæst skal kreditor sende kravet til inkasso. Læs mere om inkasso i Ren besked om ret og pligt som forbruger eller på /ret. Risikoen ved ikke at betale Som nævnt er der i Kreditaftaleloven forbrugerbeskyttende regler for, hvad kreditor må kræve, hvis forbrugeren bliver ude af stand til at overholde betalingen. Kreditor kan kun forlange hele lånet indfriet eller forlange bilen tilbage, hvis du har overskredet betalingsdatoen med mindst 30 dage. Desuden skal det forfaldne beløb være: mindst 1/10 af det samlede beløb, du skal betale eller mindst 1/20 af det samlede beløb, hvis det forfaldne beløb omfatter flere afdrag eller hele restbeløbet. Kreditor kan ikke på egen hånd tage bilen tilbage. Det skal altid foregå gennem fogedretten, medmindre bilen tages tilbage efter aftale med dig. Kreditor kan lade dig stævne i fogedretten, hvis du ikke betaler, og du har skrevet under på, at du skylder ham pengene. Med ejendomsforbehold i bilen skal kreditor forsøge at dække sit krav ved at tage bilen tilbage gennem fogedretten. Selvom bilen ikke indbringer det skyldige beløb ved salg, kan han ikke kræve, at du betaler mere. Kun hvis bilen er ødelagt, fordi du har behandlet den uforsvarligt, kan han kræve, at du dækker hans tab. Uden ejendomsforbehold kan og skal kreditor ikke tage bilen tilbage. I fogedretten kan kreditor gøre udlæg i nogle ting af værdi, som du ejer. Fogeden kan dog henvise kreditor til at tage bilen tilbage for at få sit krav dækket. Men hvis bilen ikke ved salg giver dækning for kreditors krav, kan han kræve, at du betaler resten. Ved et ugyldigt ejendomsforbehold kan fogeden også henvise kreditor til at tage bilen tilbage. I så fald kan han ikke kræve mere end det, bilen indbringer ved salg. Kun hvis bilen er ødelagt, kan han kræve sit tab dækket. Hvis kreditor får mere ind ved salg af bilen, end du skylder, har du krav på at få det overskydende beløb udbetalt\n18 Garantier Garantier Ordene reklamationsret og garanti bruges ofte i flæng, men juridisk set er det ikke det samme, og det giver ofte anledning til misforståelser mellem køber og sælger. Reklamationsret er den ret, som købeloven giver dig til at klage over mangler ved en vare i indtil to år efter leveringen, mens garanti er noget mere, noget oveni, som producenten eller forhandleren lover dig. Sælgeren bestemmer selv, om han vil give en garanti eller ej. Forbrugeren skal altså have nogle fordele, som den almindelige reklamationsret ikke giver, hvis sælgeren giver garanti. Garantien sætter ikke de to års reklamationsret ud af kraft. Sørg for at få en instruktionsbog, en slutseddel eller lign., hvoraf det fremgår, hvem (forhandler, producent eller en helt tredje part) der giver garantien, hvor længe den varer og hvad den omfatter. En mundtlig garanti er normalt ikke noget værd. Garantiens indhold Garantier kan have forskelligt indhold. Derfor er det vigtigt at gemme garantibevis eller slutseddel, hvor garantiens omfang er beskrevet nærmere. En garanti følger bilen, hvis den sælges videre, inden garantiens udløb. På brugte biler er en eventuel garanti ofte kortere end reklamationsrettens to år, mens den på nye biler vil være længere, for eksempel seks til otte års rustgaranti. Garantier kan også være begrænset til kun at gælde bestemte dele af bilen for eksempel motor og gearkasse. Nogle garantier omfatter kun fabrikations- eller materialefejl, mens andre dækker alle fejl, der opstår i garantiperioden. Bevisbyrde ved garanti Ved garanti er det garantigiveren, der har bevisbyrden for, at en fejl ikke er omfattet af garantien. Forbrugeren skal blot bevise, at bilen har en fejl. Hvis garantigiver kan bevise, at fejlen skyldes uhensigtsmæssig brug: for eksempel at køber har undladt at fylde olie eller frostvæske på bilen, eller at fejlen er opstået i en del, der ikke er omfattet af garantien, kan han afvise, at garantien dækker reparationen. Brugtbilsgarantier kan vildlede På brugtbilsmarkedet er det almindeligt, at sælger yder en garanti i nogle få måneder eller giver en garanti, der kun dækker for eksempel 50 % af reparationsudgiften. Hvis garantien kun gælder i tre måneder,kan en forbruger,der klager over fejl efter udløbet af de tre måneder, risikere at få at vide, at han ikke har nogen rettigheder, fordi garantien er udløbet. Eller hvis han klager inden for garantiperioden, får han at vide,at han skal betale halvdelen af regningen. Det skal du ikke uden videre finde dig i. Fejlen er måske en mangel efter købeloven, og så skal sælgeren ifølge denne lov reparere uden udgift for dig garanti eller ej. Se om mangler s. 17. Ændrede nyvognsgarantier Det har hidtil været almindeligt, at nyvognsgarantier var betinget af, at alle serviceeftersyn og reparationer blev udført på et autoriseret værksted med anvendelse af originale reservedele. Hvis forbrugeren ikke overholdt dette krav, faldt garantien væk. Men sådan er det ikke længere, for Forbrugerombudsmanden har efter en retssag, som sluttede med et forlig, fået afgjort, at en bilimportør ikke længere må stille sådanne krav. De Danske Bilimportører har tilsluttet sig forliget, som gælder for garantier på nye biler, der sælges efter 1. januar Nyvognsgarantierne skal herefter opfylde visse betingelser, såkaldte mindstekrav. Mindstekravene betyder i korte træk, at forhandlerne eller andre garantigivere ikke længere kan kræve, at der bruges originale reservedele, eller at service på biler og reparationer efter trafikuheld skal udføres på autoriseret værksted. Det betyder, at du frit vil kunne vælge det værksted, som du har tillid til, ligesom du ikke behøver at betale for dyre originale dele. Der findes ofte billigere uoriginale dele, der er identiske med de originale eller fuldt ud ligeså gode. Der findes desværre også uoriginale dele, der ikke er helt så gode. Ved garantireparationer og reparationer af fejl, der er omfattet af købeloven, skal du altid henvende dig til sælger, eller på det værksted garantigiveren anviser, og få fejlen repareret der. 3 Mindstekravene gælder for Nissan-biler der er solgt d. 1. januar 2002 eller senere\n19 Garantier Serviceeftersyn og bilreparationer Garantigiveren kan kun afvise at reparere under garantien, hvis han kan bevise, at fejlen skyldes: at du har behandlet bilen forkert eller at du ikke har vedligeholdt bilen eller at evt. et andet værksted ved en tidligere reparation har anvendt defekte reservedele Selvom du måske har sprunget et serviceeftersyn over, eller dit værksted på et tidspunkt for eksempel har monteret en udstødning af mere tvivlsom kvalitet, kan garantigiver ikke afvise at skifte en defekt styrekugle, da disse forhold intet har med hinanden at gøre. Mindstekravene og Forbrugerombudsmandens krav til garantier kan læses på adressen se under Forbrugerombudsmanden Retningslinier og vejledninger garanti. En bil kræver vedligeholdelse, som foretages ved jævnlige serviceeftersyn og eventuelle reparationer. I det følgende omtales de juridiske spørgsmål i forbindelse med bilreparationer, som ikke er dækket af en reklamationsret eller garanti, men som udføres for forbrugerens regning. Valg af værksted Vælg et værksted, som du har tillid til. Der er to slags værksteder: autoriserede værksteder, hvor medarbejderne løbende bliver uddannet inden for det pågældende bilmærke og derfor måske kender karakteristiske fejl på modellerne og ikke-autoriserede værksteder, som er i stand til at udføre de fleste reparationer på alle bilmærker. Har du mekanisk snilde, kan du måske selv udføre reparationer på Gør-det-selv værksteder, hvor det er muligt at købe reservedele og leje værktøj og lift til bilen. Aftal omfang og pris De fleste problemer med værkstedsregninger skyldes uenighed om, hvad der er aftalt med hensyn til, hvor meget der skulle repareres, og om prisen for det aftalte arbejde. Det er derfor en god ide skriftligt at specificere, hvad du ønsker repareret eller udført. På det grundlag kan du bede værkstedet om et fast tilbud på det ønskede arbejde, eller I kan aftale, at værkstedet skal kontakte dig, hvis prisen overskrides med en aftalt procentsats eller kronebeløb. Når et værksted opgiver en pris til en forbruger, skal prisen være inklusive moms og andre afgifter, for eksempel miljøomkostninger. Ellers skal reparatøren tydelig gøre opmærksom på, at prisen er eksklusive moms. Har man fået oplyst en pris, og fremgår det ikke, at den er uden moms, har man ret til at gå ud fra, at den oplyste pris er inklusive moms og andre afgifter. Men værkstederne konkurrerer også indbyrdes, så det kan være en god ide, at indhente flere tilbud i forbindelse med større reparationer. Er du medlem af FDM, kan du her få en reparationsaftale-blanket, som kan bruges ved værkstedsbesøg. Så har du en skriftlig aftale med en maksimumpris på reparationen. Overskrider regningen den fastsatte maksimumpris, eller bliver reparationens omfang større end aftalt, er det nemlig værkstedet, der skal bevise, at det er sket efter aftale med dig. Du kan også spørge efter reparationsaftaleblanketten på værkstedet, da nogle værksteder har den liggende. Har du fået bilen undersøgt på et af FDM s testcentre (kun for medlemmer af FDM) indeholder rapporten fra testcentret en beskrivelse af nødvendige reparationer med mulighed for, at værkstedet kan give dig tilbud på de enkelte reparationer. Visse reparationer kan dog være vanskelige at få en pris på. Et bestemt symptom kan have flere årsager og kræver derfor en del fejlsøgning, eller værkstedet er nødt til at skille nogle komponenter ad, før det kan give et egentligt tilbud. Et eksempel kunne være en gearkasse med en unormal lyd det er en lukket enhed, som skal skilles ad, før det kan klarlægges, hvad der er galt, og om reparationen kan 34 35\n20 Serviceeftersyn og bilreparationer svare sig, og hvad den vil koste. I de tilfælde bør du aftale, at værkstedet kontakter dig og får din accept af prisen, før reparationen sættes i gang. Ønsker du ikke bilen repareret, skal du dog betale for den tid, de har brugt til at finde fejlen. Når du accepterer, at værkstedet går i gang med reparationen, så bed dem om at gemme de udskiftede reservedele. Det kan være af afgørende betydning, hvis der opstår en tvist om, hvorvidt en reparation har været nødvendig. Reparatøren er for enhver reparation forpligtiget til at føre arbejdskort eller anden tilsvarende dokumentation, som viser, hvor lang arbejdstid der er brugt til reparationen. Regler for fakturering Det kan være svært at gennemskue en faktura fra et autoværksted, blandt andet fordi der bruges en masse udtryk, som kun fagfolk forstår. Vær opmærksom på, om hovedet på fakturaen er udfyldt korrekt med ordredato, kilometertal, registreringsnummer mv. Det kan få afgørende betydning i en eventuel tvist. Der er fire forskellige prissystemer i faktureringsbekendtgørelsen 4, som værkstederne må anvende, når de beregner arbejdslønnen for en reparation: arbejdslønnen for en bestemt reparation er fast, uanset hvor lang tid den tager (præstationspriser) det faktisk anvendte antal timer ganges med en timepris (efter regning) på forhånd aftales et bestemt antal timer og en timepris for disse (fast pris) forud fastlagte standardtider og en uddebiteringsfaktor pr. standard-tidsenhed I fakturaen skal der være særskilt oplysning om: arbejdsløn reservedele og materialer arbejde udført på fremmed værksted Til den samlede værkstedsregning lægges 25 % moms. Posten miljøomkostninger dækker udgifterne til miljørigtig bortskaffelse af eksempelvis aftappet motor- og gearkasseolie og bremsevæske. Udgiften kunne for så vidt lige så godt lægges på prisen på disse miljøskadelige væsker. Posten diverse omfatter de smådele, der ikke har et reservedelsnummer, eller som bruges i så små mængder for eksempel lidt smøremiddel at det ikke kan faktureres særskilt. Det fakturerede beløb skal i det store og hele svare til de udgifter, værkstedet rent faktisk har haft. 4 Bekendtgørelse om fakturering af autoreparation, bek. Nr. 847 af , ændret ved lovbek. Nr. 114 af


Bestil Legetøjskiste med opklappeligt låg online nu hos Tchibo 370972\nMed låg – ordnet opbevaring af legetøj, tøjdyr, bøger osv.\nPasser i de fleste almindelige reoler\nMed låg og 2 greb\nForstærket låg, sidevægge og bund\nUdtagelig bund – kan foldes sammen for at spare plads\nHvis man har brug for at rydde op på børneværelset, er denne kiste det rette valg. Den er perfekt til opbevaring af legetøj, tøjdyr og lignende og kan være med til at lære børnene, hvordan man rydder op.\nTil derhjemme eller på rejser\nLegetøjskisten kan fås i to størrelser. Den har et opklappeligt låg, to greb og forstærkede sidevægge. Da bunden kan tages ud, kan kisten foldes sammen for at spare plads og er dermed perfekt til børnenes legetøj på rejser eller derhjemme.\nGrå-hvidstribet med blåt hvalmotiv\nB x H x D ca. 30 x 30 x 32 cm


En kreativ verden: Cupcake med hemmeligheder\nCupcake med hemmeligheder\nChokoladen er spist - smiler - og kinderæg hylsterne er blevet genbrugt.\nCupcaken kan bruges til mange små hemmeligheder.\nIndsendt af GitteBlinkilde kl. 11.19\nMilleVanille.blogspot.com tirsdag, 31 juli, 2012\nsikke en fin ide, du er godt nok fuld af dem\nEllafanta tirsdag, 31 juli, 2012\nGid jeg var lidt bedre til at hækle.\nOline Art tirsdag, 31 juli, 2012\nDet var godt nok en sød ide:-)\nfrk.regnbue tirsdag, 31 juli, 2012\nEj det er da den bedste ide jeg længe har set.....\nJulie Søndergaard tirsdag, 31 juli, 2012\nNeeeej hvor fint :-) ih altså, bliver helt lækkersulten efter overraskelser!\nMie tirsdag, 31 juli, 2012\nFru Lyserød tirsdag, 31 juli, 2012\nSjov ide, og så bliver man jo nødt til,\nat spise en masse chokolade,\nfor at kunne lave dem :-))))))))))\nAnna tirsdag, 31 juli, 2012\nSikke da en god ide! Og hvor er de fine : )\nmig & ipsen tirsdag, 31 juli, 2012\nsjov og fin ide,,,, du er bare super kreativ,,,\nHelle Jescika tirsdag, 31 juli, 2012\nnu har du gjort det igen....... skabt et behov for tomme kinderæg;-) hvor er det en god ide.\nLis tirsdag, 31 juli, 2012\nSød ide og ja der kan være mange hemmeligheder i de små kager.\nGitteBlinkilde tirsdag, 31 juli, 2012\nTusinde tak til jer allesammen for jeres søde kommentarer - de varmer mit blog hjerte.\nVelkommen hos indretning med farver. tirsdag, 31 juli, 2012\nHvor er de bare fine, en rigtig god ide med slik i.\nNørkle Tøserne tirsdag, 31 juli, 2012\nFantastisk ide! Er vist nødt til at købe masser af Kinderæg til børnene, så jeg kan få lidt at lege med ;-)\nDesign À la Camara onsdag, 01 august, 2012\nDet er da cupcakes med overraskelser - genialt.\nLene onsdag, 01 august, 2012\njamen for dælen Gitte, det er jo en super god idé\nmette onsdag, 01 august, 2012\nEiii hvor er de bare SÅ fine :)\nBrumbas lørdag, 04 august, 2012\nJeg har lige "fundet" din fine blog. Hvor laver du nogle sjove og inspirerede ting. Den her med overraskelse inden i er helt sikkert en der skal prøves ;) tak. Og så må jeg da hellere blive fast læser, så jeg kan følge med i dine kreative finurligheder.\nIda & Sofie onsdag, 08 august, 2012\nSkøn idé med "æsken" indeni.